Paterna presentarà esmenes als PGE per millorar els accessos a Font del Gerro i el Parc Fluvial
05/04/2017

# Paterna presentarà esmenes als PGE per millorar els accessos a Font del Gerro i el Parc Fluvial

[![Paterna presentarà esmenes als PGE per millorar els accessos a Font del Gerro i el Parc Fluvial](/images/noticias/2017/04/sagredo-campos.jpg)](/images/noticias/2017/04/sagredo-campos.jpg)

05.04.2017

L'Alcalde Juan Antonio Sagredo seguirà defensant davant el Govern Central la inclusió d'aquestes dues reivindicacions històriques per a Paterna en els comptes estatals perquè són fonamentals per a la projecció empresarial i el creixement econòmic del municipi

L'Alcalde de Paterna, Juan Antonio Sagredo presentarà esmenes als Pressupostos Generals de l'Estat (PGE) de 2017, a través del Grup Parlamentari Socialista, perquè recullaxdn el finançament necessari per atendre dos de les reivindicacions històriques del municipi com són la creació d'una entrada directa a la segona fase del polígon industrial Font del Gerro i l’adecuació del Parc Fluvial del Túria.

Així ho ha anunciat hui el primer edil després de conèixer que les inversions incloses en els comptes estatals han tornat a ignorar aquestes dues millores que Sagredo porta reclamant de manera consecutiva durant aquests últims anys i per les quals sol•licita 2.000.000 euros.

Encara que ha valorat positivament que els PGE si que contemplen per a aquest exercici una inversió de 940.000 euros en el Palau de Justícia de Paterna, Sagredo considera que “l'omissió d'aquestes dues demandes evidencien un reiterat rebuig Paterna, cap al futur de la seua projecció empresarial i creixement econòmic i fins i tot de la seua protecció mediambiental”

Per això, l'Alcalde ha anunciat que continuarà defensant aquestes dues actuacions “perquè són fonamentals per fer de Paterna una ciutat sostenible i integrada, perquè són justes i perquè portem anys reclamant-les, dècades en el cas dels accessos”.

Referent a això, Juan Antonio Sagredo també ha assenyalat que el seu Executiu no es cansarà de cridar a totes les portes que siguen necessàries fins a aconseguir de l'Estat el recolçament econòmic que mereixen aquests dos projectes i que, paral•lelament, seguirà treballant per aconseguir que Paterna siga reconeguda com a Gran Ciutat per, amb aquests ingressos extraordinaris de 2,5 milions d'euros anuals, poder donar resposta a les nombroses necessitats del municipi que, any rere any, són desateses per part del Govern Central.